cyanic-selkie/wikianc huggingface dataset:
పాంగిన్
పాంగిన్, అరుణాచల్ ప్రదేశ్ రాష్ట్రం, సియాంగ్ జిల్లాలోని ఒక పట్టణం.ఇది సియాంగ్ జిల్లాకు ప్రధాన పరిపాలనా కేంద్రం. 2015 లో సియాంగ్ జిల్లా ఏర్పడటానికి ముందు ఈ పట్టణం తూర్పు సియాంగ్ జిల్లాలో ఉంది. ఇది మునుపటి జిల్లా ప్రధాన కార్యాలయం పసిఘాట్ నుండి రహదారి ద్వారా, సుమారు 60 km దూరంలో ఉంది సియోమ్ నది, సియాంగ్ నదిని కలిసే కూడలి ప్రదేశం వద్ద ఈ స్థావరం ఉంది.ఇది అరుణాచల్ ప్రదేశ్ లో ఆది ప్రజల ఎక్కువుగా నివాసించే ప్రాంతం. పంగిన్ శాసనసభ్యునిగా తంగిన్ తపన్ పనిచేయుచున్నాడు.
జనాభా గణాంకాలు
2011 భారత జనాభా లెక్కల  ప్రకారంపాంగిన్ అరుణాచల్ ప్రదేశ్ లోని తూర్పు సియాంగ్ జిల్లాలోని పాంగిన్ సర్కిల్ లో ఉన్న ఒక మధ్యతరహా గ్రామం.పాంగిన్ గ్రామంలో మొత్తం 272 కుటుంబాలు నివసిస్తున్నాయి. పాంగిన్ గ్రామంలో మొత్తం జనాభా 1542 ఉండగా, వీరిలో 763 మంది పురుషులు కాగా,  779 మంది మహిళలు ఉన్నారు.పాంగిన్ గ్రామంలో 0-6 సంవత్సరాల వయస్సు గల పిల్లల జనాభా 187, ఇది మొత్తం గ్రామ జనాభాలో 12.13%. పాంగిన్ గ్రామ సగటు లింగ నిష్పత్తి 1021, ఇది అరుణాచల్ ప్రదేశ్ రాష్ట్ర సగటు 938 కన్నా ఎక్కువ. పిల్లల లైంగిక నిష్పత్తి 1033, అరుణాచల్ ప్రదేశ్ సగటు 972 కన్నా తక్కువ.అరుణాచల్ ప్రదేశ్ తో పోలిస్తే పాంగిన్ గ్రామంలో అక్షరాస్యత ఎక్కువ. పాంగిన్ అక్షరాస్యత 85.09% కాగా, అరుణాచల్ ప్రదేశ్ లో 65.38%. పాంగిన్ పురుషుల అక్షరాస్యత 87.18% కాగా, మహిళా అక్షరాస్యత రేటు 83.04%.భారతదేశం రాజ్యాంగం, పంచాయతీ రాజ్ చట్టం ప్రకారం, పాంగిన్ గ్రామాన్ని గ్రామ ప్రతినిధిగా ఎన్నుకోబడిన సర్పంచ్ (గ్రామ అధిపతి) పరిపాలనను నిర్వహిస్తారు.
లోహర్దగా లోక్‌సభ నియోజకవర్గం
లోహర్దగా లోక్‌సభ నియోజకవర్గం జార్ఖండ్ రాష్ట్రంలోని 14 లోక్‌సభ నియోజకవర్గాలలో ఒకటి. ఈ నియోజకవర్గం గుమ్లా, లోహర్దగా జిల్లాలు, రాంచీ జిల్లాలో కొంత భాగాన్ని విస్తారించి ఉంది.
మూలాలు
వర్గం:జార్ఖండ్ లోక్‌సభ నియోజకవర్గాలు
జోగినపల్లి సంతోష్
జోగినపల్లి సంతోష్ టీన్యూస్ వ్యవస్థాపకుడు, తెలంగాణ ముఖ్యమంత్రి కేసీఆర్ అంతరంగికుడు. 13ఏళ్లుగా ఆయనతో పాటే ఉన్నారు. 2018 లో టీఆర్ఎస్ ప్రధాన కార్యదర్శిగా బాధ్యతలు చేపట్టిన ఆయన రాజ్యసభకు ఎంపికయ్యారు.
జననం
కరీంనగర్ జిల్లా, బోయినపల్లి మండలం కొదురుపాకలో 1976, డిసెంబరు 7న జన్మించారు.
చదువు
ప్రాథమిక విద్య కరీంనగర్ లో పూర్తి చేసిన సంతోష్..ఉన్నత విద్య హైదరాబాద్ లో పూర్తి చేశారు.పూణే యూనివర్సిటీ నుంచి ఎంబీఏ పట్టా పొందారు. పర్సనల్ మేనేజ్ మెంట్ లో మాస్టర్స్ చేశారు.
కుటుంబం
తల్లిదండ్రులు రవీందర్ రావు, శశికళ. భార్య రోహిణి. ఇద్దరు పిల్లలు ఇషాన్, శ్రేయాన్.
రాజకీయ ప్రవేశం
ఉద్యోగానికి వెళ్లాల్సిన సమయంలోనే.. కేసీఆర్ పిలుపు మేరకు రాజకీయాల్లోకి వచ్చారు.2001లో టీఆర్ఎస్ ఏర్పాటులో కీలక పాత్ర పోషించారు. 2004లో హరీష్ రావు మంత్రి బాధ్యతలు తీసుకున్న తర్వాత.. కేసీఆర్ వ్యక్తిగత సహాయకుడిగా పనిచేశారు.అప్పటి నుంచి ఆయన వెంటే ఉన్నారు
మూలాలు
వర్గం:తెలంగాణ రాజకీయ నాయకులు వర్గం:1976 జననాలు వర్గం:జీవిస్తున్న ప్రజలు
చెంగల్పట్టు జిల్లా
చెంగల్పట్టు జిల్లా (ఆంగ్లం:Chengalpattu district), తమిళనాడు రాష్ట్రానికి చెందిన జిల్లా.జిల్లా ప్రధాన కేంద్రం చెంగల్పట్టు.ఇది 18 జూలై 2019 జులై 18న అప్పటి ముఖ్యమంత్రి పళనిస్వామి జిల్లాల విభజన గురించి ప్రకటించిన తరువాత జిల్లాల పునర్వ్యస్థీకరణలో భాగంగా కాంచీపురం జిల్లా నుండి చెంగల్పట్టు జిల్లా విభజించుట ద్వారా 2019 నవంబరు 29న ఏర్పడింది.
చరిత్ర
చెంగల్పట్టు జిల్లా 29.11.2019న ఉనికిలోకి వచ్చింది, ఇది పూర్వపు కాంచీపురం జిల్లా నుండి వేరు చేయబడింది. చెంగల్పట్టు జిల్లా 2019 నవంబరు 29 వరకు కాంచీపురం జిల్లాలో భాగంగా ఉంది, ఈ ప్రాంతానికి సాంస్కృతిక కేంద్రంగా ఉన్న కాంచీపురం నగరానికి భౌగోళికంగా సమీపంలో ఉండటం వలన, కాంచీపురం చూసిన చరిత్రలోని దాదాపు అన్ని దశల ద్వారా ఇది జరిగింది. సా.శ.600 నుండి సా.శ.900 వరకు ఈ ప్రాంతం పల్లవుల పాలనలో ఉంది. ఇది పల్లవుల పాలనలో చెంగల్పట్టు ప్రాంతం శ్రేయస్సు, సాంస్కృతిక వైభవాన్ని గరిష్ట స్థాయికి చేరుకుంది. మామల్లపురం లోని రాక్ కట్ టెంపుల్ తూర్పు తీరం వెంబడి సమకాలీన కాలానికి చెందిన ఇతర దేవాలయాల ద్వారా వివరించబడిన ఆలయ వాస్తుశిల్పం పల్లవుల కాలంలో అత్యుత్తమంగా ఉంది.
పల్లవ సామ్రాజ్యం క్షీణించిన తరువాత, చెంగల్పట్టు ప్రాంతం సా.శ. 900 నుండి సా.శ. 1300 వరకు చోళ సామ్రాజ్యంలో భాగంగా వచ్చింది. చెంగల్పట్టు జిల్లా చరిత్రలో మరొక ముఖ్యమైన దశ ఈ ప్రాంతం సా,శ. 1336 నుండి సా.శ.1675 వరకు విజయనగర రాజులో అధీనంలో పరిపాలన సాగింది. 1565లో తాలికోట యుద్ధంలో దక్కన్ సుల్తానేట్ చేతిలో ఓడిపోయిన తర్వాత చెంగల్పట్టు పట్టణం గతంలో విజయనగర రాజుల రాజధానిగా ఉండేది. 16వ శతాబ్దంలో విజయనగర రాజులు నిర్మించిన చెంగల్పట్టు కోట చాలా వ్యూహాత్మక ప్రాముఖ్యతను సంతరించుకుంది. దాని చుట్టూ ఉన్న చిత్తడి, దాని పక్కన ఉన్న సరస్సు చెంగల్పట్టును 1751లో ఫ్రెంచ్ వారు స్వాధీనం చేసుకున్నారు. 1752లో బ్రిటిష్ గవర్నర్ రాబర్ట్ క్లైవ్ తిరిగి స్వాధీనం చేసుకున్నారు. ఆ సంఘటన తర్వాత ఈ కోట బ్రిటీష్ వారికి గొప్ప వ్యూహాత్మక ప్రయోజనకరంగా నిరూపించబడింది. మైసూర్‌కు చెందిన హైదర్ అలీతో బ్రిటిష్ వారి యుద్ధాల సమయంలో, కోట తరువాతి దాడిని తట్టుకుని సమీపంలోని నివాసితులకు ఆశ్రయం కల్పించింది. ముఖ్యంగా జిల్లాలో బియ్యం, పత్తి వ్యాపారాలు, పట్టు పరిశ్రమ, నీలిమందు రంగులు వేయడం, చర్మకారులకు నిలయం. తీరం వెంబడి విస్తృతంగా ఉప్పు తయారీ కూడా జరిగింది.
జిల్లా పంచాయతీ
చెంగల్పట్టు జిల్లాలో 16 జిల్లా పంచాయతీ వార్డుల వివరాలు ఉన్నాయి.
మునిసిపాలిటీలు
చెంగల్పట్టు జిల్లాలో 8 మునిసిపాలిటీలు 1 కంటోన్మెంట్ బోర్డు ఉన్నాయి.
పంచాయతీ సంఘాలు
చెంగల్పట్టు జిల్లాలో 8 పంచాయతీ సంఘాలు ఉన్నాయి.
పట్టణ పంచాయతీలు
చెంగల్పట్టు జిల్లాలో 12 పట్టణ పంచాయతీల వివరాలు ఉన్నాయి.
గ్రామ పంచాయతీలు
చెంగల్పట్టు జిల్లాలో 359 గ్రామీణ గ్రామ పంచాయతీలు ఉన్నాయి.
అసెంబ్లీ నియోజకవర్గాలు
చెంగల్పట్టు జిల్లాలో 6 రాష్ట్ర అసెంబ్లీ నియోజకవర్గాలు ఉన్నాయి:
రెండు రాష్ట్ర అసెంబ్లీ నియోజకవర్గాలు పాక్షికంగా చెన్నై నుండి వచ్చాయి:
వెలుపలి లంకెలు
వర్గం:తమిళనాడు జిల్లాలు వర్గం:భారతదేశం లోని జిల్లాలు
చిత్తూరు మహమ్మద్ హబీబుల్లా
సి. ఎం. హబీబుల్లా గా ప్రసిద్దులైన చిత్తూరు మహమ్మద్ హబీబుల్లా భారతీయ వైద్యులు. ఆయన గ్యాస్ట్రో ఎంటరాలజీ విభాగంలో భారత దేశంలో సుప్రసిద్ధుడు.
జీవిత విశేషాలు
ఆయన 1937 లో భారతదేశ దక్షిణాది రాష్ట్రమైన ఆంధ్రప్రదేశ్ లో జన్మించారు. 1958 లో గుంటూరు వైద్య కళాశాల నుండి ఎం.బి.బి.ఎస్ పట్టాను పొందారు. తరువాత ఆయన ఆంధ్ర విశ్వవిద్యాలయం నుండి మాస్టర్స్ డిగ్రీని, చండీగడ్ లోని పోస్టు గ్రాడ్యుయేట్ ఆఫ్ మెడికల్ ఎడ్యుకేషన్ అండ్ రీసెర్చ్ నుండి ఎం.డి పట్టాలను పొందారు.
కెరీర్
ఆయన ఉస్మానియా వైద్య కళాశాలలో గ్యాస్ట్రో ఎంటరాలజీ విభాగంలో అసిస్టెంట్ ప్రొఫెసరుగా కెరీర్ ప్రరంభించారు. 1975 నుండి 1992 వరకు ఆ విభాగానికి అధిపతిగా యున్నారు. తరువాత 1994 వరకు ప్రధానాద్యాపకునిగా పనిచేసారు. ఆయన హైదరాబాదు లోని దక్కన్ కాలేజి ఆఫ్ మెడికల్ సైన్సెస్ లో సెంటర్ ఫర్ లివర్ రీసెర్చ్ అండ్ డయాగ్నాసిస్ విభాగంలో డైరక్టరుగా తన సేవలనందించారు. ఆయన ఆంధ్ర ప్రదేశ్ ప్రభుత్వ మెడికల్ విద్యకు డైరక్టరుగా కూడా పనిచేసారు. ఆయన భారతదేశం లోని నేషనల్ సైన్సు అకాడమీలో 1997 లో ఫెలోషిప్ పొందారు. ఆయన అనేక శాస్త్రపరమైన ప్రచురణలు చేసి గుర్తింపబడ్డారు.
ఇతర లింకులు
వర్గం:1937 జననాలు వర్గం:2010 మరణాలు వర్గం:తెలుగువారిలో వైద్యులు వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:గుంటూరు వైద్య కళాశాల పూర్వ విద్యార్థులు వర్గం:ముస్లిం ప్రముఖులు వర్గం:గుంటూరు జిల్లా వైద్యులు వర్గం:ఆంధ్ర విశ్వవిద్యాలయం పూర్వ విద్యార్థులు
పురా మాస్పాహిత్
పురా మాస్పాహిత్ ఇండోనేషియా లోని బాలిలోని డెన్‌పసర్‌లో ఉన్న బాలినీస్ పవిత్ర హిందూ ధార్మిక దేవాలయం. 13వ శతాబ్దపు మజాపహిత్ రాజ్యం వాస్తుశిల్పాన్ని గుర్తుకు తెచ్చే ఎర్ర ఇటుక భవనం వాస్తుశిల్పం కారణంగా ఈ ఆలయానికి పేరు పెట్టారు. పుర మాస్పాహిత్ పంచ మండల అనే భావనను ఉపయోగించి నిర్మించబడింది. అంటే ఈ వ్యవస్థలోని పవిత్ర స్థలం పర్వతం దిశకు ఎదురుగా లేకుండా మధ్యలో ఉంటుంది.
చరిత్ర
పలాట్ వాంగయ తలీమ్ అనే శాసనం లో పురా మస్బాఖ్ చరిత్ర ప్రస్తావించబడింది. ఇది పౌలిన్ మతపరమైన వాస్తుశిల్పి శ్రీ కోబో ఎవా కథను చెబుతుంది. అతను 1200 సం (లేదా 1278 గ్రెగోరియన్ క్యాలెండర్) సంవత్సరంలో రారస్ మస్బాకిట్ అనే ఆలయాన్ని నిర్మించాడు. రారాస్ మస్బఖిద్ ఇటుకలతో చేసిన మందిరమని, దాని ప్రవేశ ద్వారం ఇరువైపులా టెర్రకోట విగ్రహాలు ఉన్నాయని పేర్కొనబడింది. అందులోని దేవాలయమే ఇది అని పేర్కొన్నాడు. రారాస్ మస్బాఖిద్ ప్రస్తుత ఎర్ర ఇటుక భవనం నేటికీ ఉంది, పురా మస్బాఖిద్ ఆలయ సముదాయంలోని ప్రధాన ఆలయంగా మార్చబడింది. ప్రస్తుతం ఈ ఆలయం ఇండోనేషియా లోని ప్రముఖమైన హిందూ పవిత్ర దేవాలయాలలో ఒకటిగా పరిగణించబడుతుంది.
డెన్‌పసర్‌లోని బటుంగ్ రాజ్య పాలనలో, వాయాంగ్ కల్ట్ కోసం మరొక ఆలయాన్ని నిర్మించడానికి పసేక్ అనే వాస్తుశిల్పిని నియమించారు. నిర్మాణం ప్రారంభించే ముందు, కొత్త అభయారణ్యం ఖచ్చితమైన నిష్పత్తులను తెలుసుకోవడానికి అతన్ని మజాపహిత్‌కు పంపారు. కొత్త ఆలయ రూపకల్పనను పూర్తి చేసిన తర్వాత, అతను డెన్‌పసర్‌కు తిరిగి వచ్చి 1475 (లేదా 1553) సంవత్సరంలో రారాస్ మస్బాకిట్ అనే కొత్త మందిరాన్ని నిర్మించాడు. ఈ భవనం పూర్వపు రారాస్ మస్‌బాగిత్‌కు ఆనుకొని ఉంది.
మజాపహిత్‌లోని పురాతన దేవాలయాలలో ఈ రకమైన వ్యవస్థను చూడవచ్చు. లేదా పురాతన జావాలోని క్రోటన్ ప్యాలెస్‌లలో ఈ నమూనాను చూడవచ్చు. పురా మాస్‌బాగ్ చుట్టూ ఐదు మండలాలున్నాయి. కరువు మండలం అంటే జోన్ ఐదు. మొదటి జోన్ ప్రధాన అభయారణ్యంకు పశ్చిమాన ఉంది. రెండవ జోన్ ప్రధాన అభయారణ్యం దక్షిణ భాగంలో ఉంది. మూడవ జోన్‌ను జాబా సిసి అంటారు. ఇది ప్రధాన అభయారణ్యం పశ్చిమ వైపున ఉంది. నాల్గవ జోన్‌ను జాబా టెంక అంటారు. దీనిని బెండర్ టెంపుల్ ద్వారా చేరుకోవచ్చు. ఐదవ జోన్‌ను జీరో లేదా ఉత్తమనింగ్ జోన్ లేదా ప్రైమరీ జోన్ అంటారు. ఆ ఐదవ జోన్ అత్యంత పవిత్రమైన జోన్‌గా పరిగణించబడుతుంది. చాలా ప్రధాన అభయారణ్యాలు ఇక్కడే ఉన్నాయి.
ఆలయ సముదాయం
పంచ మండల భావన ప్రకారం బాలిలో నిర్మించిన ఏకైక ఆలయం ఇది. పర్వతం దిశలో అత్యంత పవిత్రమైన అంతర్గత గర్భగుడి (జీరో) ఉంది.
ఆలయ ఉత్సవం
దేవాలయం ద్వివార్షిక పియోడలన్ లేదా పూజావళి ఉత్సవంను ప్రతి రెండు సంవత్సరాలకు ఒకసారి, ప్రతి జ్యేష్ఠ మాసం పౌర్ణమ నాడు రాతు ఆయు మాస్ మాస్పాహిత్‌ను గౌరవించటానికి, ప్రతి పూర్ణమ కలిమను ఇడా భటరా లింగ్‌సిర్ శక్తిని గౌరవించటానికి నిర్వహించబడుతుంది.
మూలాలు
వర్గం:దేవాలయాలు వర్గం:ఇండోనేషియా
అరవింద్ కుమార్
అరవింద్‌ కుమార్‌ (జననం 14 జులై 1962) భారతదేశానికి చెందిన న్యాయమూర్తి. ఆయన గుజరాత్ హైకోర్టు & కర్ణాటక హైకోర్టు ప్రధాన న్యాయమూర్తిగా పని చేసి, 2023 ఫిబ్రవరి 14న సుప్రీంకోర్టు న్యాయమూర్తిగా భాద్యతలు చేపట్టాడు.
జననం, విద్యాభాస్యం
అరవింద్ కుమార్ జూలై 14, 1962న కర్ణాటకలో జన్మించాడు. ఆయన బెంగుళూరులోని వివి పురం కళాశాలలో ఎల్‌ఎల్‌బి పూర్తి చేసి 1987లో న్యాయవాదిగా పేరు నమోదు చేసుకున్నాడు.
మూలాలు
వర్గం:1962 జననాలు
మిరన్ కోట్ ఖుర్ద్
భౌగోళికం, జనాభా
మిరన్ కోట్ ఖుర్ద్ (343) అన్నది అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 193 ఇళ్లతో మొత్తం 1152 జనాభాతో 170 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 8 కి.మీ. దూరంలో ఉంది. గ్రామంలో మగవారి సంఖ్య 621, ఆడవారి సంఖ్య 531గా ఉంది. షెడ్యూల్డ్ కులాల సంఖ్య 530 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37625.
విద్యా సౌకర్యాలు
గ్రామంలో 1 ప్రభుత్వ బాలబడి ఉంది. సమీపమాధ్యమిక పాఠశాల (కంబోహ్)గ్రామానికి 5 నుంచి 10 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపవైద్య కళాశాలలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపమేనేజ్మెంట్ సంస్థలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపపాలీటెక్నిక్ లు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపవృత్తివిద్యా శిక్షణ పాఠశాలలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపఅనియత విద్యా కేంద్రాలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపదివ్యాంగుల ప్రత్యేక పాఠశాల (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది. సమీపఇతర విద్యా సౌకర్యాలు (అమృత్‌సర్)గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
.
ప్రైవేటు వైద్య సౌకర్యాలు
* గ్రామంలో 1 మందుల దుకాణం ఉంది.
సమాచార, రవాణా సౌకర్యాలు
టెలిఫోన్లు (లాండ్ లైన్లు)గ్రామంలో లేదు. సమీపటెలిఫోన్లు (లాండ్ లైన్లు)గ్రామానికి 5 నుంచి 10 కిలోమీటర్ల లోపే ఉంది.
గ్రామం ప్రధాన జిల్లా రోడ్డుతో అనుసంధానం కాలేదు. సమీపప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది. గ్రామం ఇతర జిల్లా రోడ్డుతో అనుసంధానం కాలేదు. సమీపఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.
సమీపనీటితో బౌండ్ అయిన మెకాదం రోడ్డుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
సమీపఏటియంగ్రామానికి 5 కిలోమీటర్ల లోపే ఉంది. స్వయం సహాయక బృందంగ్రామంలో ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం)గ్రామంలో లేదు. సమీపఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది.
విద్యుత్తు
విద్యుత్ సౌకర్యం గ్రామంలో ఉంది.
9 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబర్)లో విద్యుత్ సరఫరాగ్రామంలో ఉంది.
1. 1.
భూమి వినియోగం
మిరన్ కోట్ ఖుర్ద్ (343) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
తయారీ వస్తువులు, పరిశ్రమలు, ఉత్పత్తులు
మిరన్ కోట్ ఖుర్ద్ (343) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:అమృత్ సర్ -2 తాలూకా గ్రామాలు
రుబీనా దిలైక్
రుబీనా దిలైక్ (జననం 26 ఆగస్ట్ 1989) భారతదేశానికి చెందిన సినిమా, టెలివిజన్ నటి. ఆమె జీ టీవీలో ఛోట్టి బహు, కలర్స్ టీవీలో శక్తి - అస్తిత్వ కే ఎహసాస్ కీ పాత్రలకుగాను మంచి గుర్తిపునందుకొని 2020లో బిగ్ బాస్ సీజన్ 14లో పాల్గొని షో విజేతగా నిలిచింది.
దాసిక దుర్గా ప్రసాదరావు
దశిక దుర్గా ప్రసాదరావు భారతదేశ భూగోళ శాస్త్రవేత్త, జాతీయ రిమోట్ సెన్సింగ్ ఏజన్సీ యొక్క మాజీ డైరక్టరు.
జీవిత విశేషాలు
ఆయన 1939 లో గుంటూరు-విజయవాడ ప్రాంతంలో జన్మించారు. 1998 లో భారతదేశ జాతీయ అకాడమీ ఆఫ్ సైన్సెస్ నుండి ఫెలోషిప్ పొందారు. ఆయనకు 2001లో భారత ప్రభుత్వం పద్మశ్రీ పురస్కారాన్నందించింది. రెండు సంవత్సరాల తరువాత, ఆయన 2003లో ఇండియన్ సొసైటీ ఆఫ్ రిమోట్ సెన్సింగ్ నుండి భాస్కర అవార్డు పొందారు.
ఇతర లింకులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:తెలంగాణ శాస్త్రవేత్తలు వర్గం:1939 జననాలు వర్గం:జీవిస్తున్న ప్రజలు వర్గం:తెలుగువారు వర్గం:భారతీయ భూగోళ శాస్త్రవేత్తలు వర్గం:గుంటూరు జిల్లా శాస్త్రవేత్తలు
కోడర్మా
భౌగోళికం
కోడర్మా 24.47°N, 85.6°W వద్ద ఉంది.
ఒకప్పుడు, కోడర్మాను భారతదేశపు మైకా రాజధానిగా పరిగణించేవారు. ఆ సమయంలో, కోడర్మా, ఝుమ్రీ తిలయ్యా పట్టణాలలో అనేక మైకా వ్యాపారులు ఉండేవారు. కోడర్మా జార్ఖండ్ రాష్ట్రంలో వేగంగా అభివృద్ధి చెందుతున్న నగరం. ప్రపంచంలో కెల్లా అత్యధిక మైకా డిపాజిట్లను కలిగిన రికార్డును కలిగి ఉంది.
జనాభా
2011 భారత జనగణన ప్రకారం, కోడర్మా పట్టణ జనాభా 24,633, ఇందులో 12,941 మంది పురుషులు, 11,692 మంది మహిళలు ఉన్నారు. షెడ్యూల్డ్ కులాల సంఖ్య 1,691, షెడ్యూల్డ్ తెగల సంఖ్య 153.
2001 భారత జనగణన ప్రకారం, కోడర్మ జనాభా 17,160. జనాభాలో పురుషులు 53%, మహిళలు 47% ఉన్నారు. కోడర్మ సగటు అక్షరాస్యత 63%, జాతీయ సగటు 59.5%కంటే ఎక్కువ: పురుషుల అక్షరాస్యత 71%, స్త్రీల అక్షరాస్యత 53%. కోడర్మా జనాభాలో 17% మంది 6 సంవత్సరాల కంటే తక్కువ వయస్సు గలవారు.
చదువు
కోడర్మాలో ఉన్న ముఖ్యమైన కళాశాలలు ఇవి:
రోడ్డు
ఖోడర్మా జాతీయ రహదారి 31 వెంట ఉంది. ఇది రాంచీ, పాట్నా కోడర్మా గిరిదిహ్ రాష్ట్ర రహదారిని కలుపుతుంది.
రైల్వే
కోడర్మా రైల్వే స్టేషన్ ఈస్ట్ సెంట్రల్ రైల్వేకు చెందిన గ్రాండ్ కార్డ్ రైలు మార్గంలో ఉంది. ఇది కలకత్తా, ఢిల్లీ మార్గాన్ని కలుపుతుంది. రైల్వే స్టేషన్ వాస్తవానికి సమీపంలో 9 కి.మీ. దూరంలో ఉన్న ఝుమ్రీ తిలయ్యా పట్టణంలో ఉంది.
కోడర్మా రైల్వే స్టేషన్ నుండి మూడు కొత్త మార్గాలను నిర్మిస్తున్నారు:
కోడర్మా నుండి కావార్ వరకు గిరిదిహ్ వైపు 85 కి.మీ.ల పొడవైన రైలుమార్గాన్ని 2015 ఆగస్టులో ప్రారంభించారు. DMU ప్యాసింజర్ రైలు ఈ మార్గంలో నడపడం ప్రారంభించింది.
హజారీబాగ్ వరకు వేసిన రైలు మార్గం కూడా పూర్తైంది. ఇది 2015 ఫిబ్రవరి 20 న మొదలైంది. ఒక ప్యాసింజర్ రైలు హజారీబాగ్ టౌన్ నుండి కోడర్మా స్టేషన్ వరకు నడుస్తోంది. ఇప్పుడు ఈ రైలు కోడర్మా జంక్షన్ నుండి బర్కకానా జంక్షన్ వరకు నడుస్తోంది.
ఆర్థిక వ్యవస్థ
thumb| తిలయ్య డ్యాం వద్ద జవహర్‌లాల్ నెహ్రూ 1950 ఏప్రిల్ 23 కోడర్మా ప్రపంచంలోనే అతిపెద్ద మైకా నిక్షేపాలకు ప్రసిద్ధి చెందింది. ఒకప్పుడు దాని పొరుగున ఉన్న పట్టణం ఝుమ్రీ తెలయ్యతో పాటు సందడిగా ఉండే పట్టణం. 1960 వ దశకంలో, పట్టణంలో ప్రపంచంలోనే అతి పెద్ద మైకా వ్యాపారవేత్తలు, వ్యాపారులూ ఉండేవారు. యుఎస్‌ఎస్‌ఆర్ కోడర్మా మైకాకు అతి పెద్ద వినియోగదారుగా ఉండేది. అంతరిక్ష, సైనిక పరికరాల తయారీ కోసం వారు దీన్ని దిగుమతి చేసుకునేవారు. తరువాత, ప్రభుత్వ స్టేట్ మినరల్ డెవలప్‌మెంట్ కార్పొరేషన్ (ఇప్పుడు జార్ఖండ్ స్టేట్ మినరల్ డెవలప్‌మెంట్ కార్పొరేషన్) బీహార్ మైకా సిండికేట్ కింద ఉన్న మైకా గనులను స్వాధీనం చేసుకుంది.
తిలయ్య డ్యామ్ వద్ద తిలయ్య జలవిద్యుత్కేంద్రాన్ని నిర్మించారు. దీనిని 1953 లో దామోదర్ వ్యాలీ కార్పొరేషన్ స్థాపించింది.
కోడర్మా థర్మల్ విద్యుత్కేంద్రం వేలాది మందికి ఉపాధి కల్పిస్తూ ఉన్న బొగ్గు ఆధారిత 1000 మెగావాట్ల విద్యుత్కేంద్రం. దీన్ని 2012 లో స్థాపించారు.
హజారీబాగ్-కోడర్మా పారిశ్రామిక ప్రాంతంలో అనేక చిన్న మధ్యతరహా పరిశ్రమలు నడుస్తున్నాయి.
మతం
కోడర్మాలోని ప్రధాన దేవాలయాలలో ఒకటి
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
U
U లేదా u (ఉచ్ఛారణ: యు) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 21 వ అక్షరం, ఆధునిక ఆంగ్ల వర్ణమాల యొక్క ఐదవ అచ్చు అక్షరం. U ని బహువచనంగా పలుకునప్పుడు ఆంగ్లంలో యుస్స్ (U's) అని, తెలుగులో "యు"లు అని పలుకుతారు. ఇది T అక్షరానికి తరువాత, V అక్షరమునకు ముందు వస్తుంది (T U V).
U యొక్క ప్రింటింగ్ అక్షరాలు
U - పెద్ద అక్షరం (క్యాపిటల్ లెటర్) u - చిన్న అక్షరం (లోవర్ కేస్ లెటర్)
మూలాలు
వర్గం:లాటిన్ అక్షరమాల
గిండి జాతీయ ఉద్యానవనం
గిండి జాతీయ ఉద్యానవనం తమిళనాడు రాష్ట్రంలోని చెన్నై నగరానికి చేరువలో ఉంది.
చరిత్ర
ఈ ఉద్యానవనాన్ని 1977 లో స్థాపించారు. ఈ ఉద్యానవనం 2.7057 చదరపు కిలోమీటర్ల వైశాల్యంలో విస్తరించి ఉంది. ఈ ప్రాంతాన్ని మొదటగా అప్పటి గవర్నర్ విలియం లాంగ్‌హోర్న్ గిండి లాడ్జ్ పేరుతో తన నివాసాన్ని నిర్మించాడు. ఈ ప్రదేశంలో ఉన్న కొంత భాగాన్ని సెయింట్ థామస్ మౌంట్‌ అనే వ్యక్తి వినోదం కోసం ఈ ప్రాంతాన్ని సువిశాల ప్రదేశంగా అభివృద్ధి చేశాడు. మిగిలిన ప్రాంతాన్ని 1821 లో ప్రభుత్వం కొనుగోలు చేసి 1910 లో రిజర్వ్ ఫారెస్ట్ గా చేసింది. 1945 నుంచి ఈ ఉద్యనవనంలోకి మచ్చల జింకలు ఇందులోకి వలసకు వచ్చాయి. 1958 లో మద్రాసులోని ఇండియన్ ఇన్స్టిట్యూట్ ఆఫ్ టెక్నాలజీ స్థాపన కోసం ఈ ఉద్యానవనంలో ఉన్న కొంత భాగాన్ని దాని నిర్మాణానికి కేటాయించారు. అదే సంవత్సరంలో, అప్పటి భారత ప్రధాని జవహర్‌లాల్ నెహ్రూ ఈ డీర్ పార్కును, చిల్డ్రన్స్ పార్కుగా చేయడానికి కొంత భాగాన్ని కేటాయించారు.
జంతు సంపద
ఈ ఉద్యానవనం ఆవాసేతరా, ఆవాస జంతువుల పరిరక్షణకు రెండింటిలోనూ ఉంది, 400 బ్లాక్ బక్స్, 2,000 మచ్చల జింకలు, 24 నక్కలు, అనేక రకాల పాములు, గెక్కోస్, తాబేళ్లు, 130 కి పైగా అనేక రకాల పక్షులు, 14 జాతుల క్షీరదాలు, 60 కి పైగా సీతాకోకచిలుకలు, సాలెపురుగులు పీతలు, నత్తలు, తేళ్లు, మిల్లిపేడ్లు వంటి ఎన్నో రకాల జంతువులకు సంరక్షిస్తుంది.
అంతర్జాతీయ మ్యూజియం దినోత్సవం
అంతర్జాతీయ మ్యూజియం దినోత్సవం, ప్రతి సంవత్సరం మే 18న నిర్వహించబడుతోంది. అంతర్జాతీయ స్థాయిలో, సమాజ అభివృద్ధిలో మ్యూజియంల పాత్రపై ప్రజల్లో అవగాహన పెంచడానికి ఈ దినోత్సవాన్ని జరుపుకుంటారు.
చరిత్ర
ప్రజల మధ్య సాంస్కృతిక మార్పిడి, పరస్పర సహకారం, శాంతి పట్ల అవగాహన కల్పించేందుకు ఇంటర్నేషనల్ కౌన్సిల్ ఆఫ్ మ్యూజియమ్స్ (ఐకామ్‌) సర్వప్రతినిధి సభ తీర్మానం ప్రకారం ఏటా మే నెల 18వ తేదీని అంతర్జాతీయ మ్యూజియం దినోత్సవంగా జరుపుకోవాలని 1977లో నిర్ణయించారు. మ్యూజియం నిపుణులు ప్రజలను కలవడానికి, మ్యూజియంలు ఎదుర్కొంటున్న సమస్యల గురించి వారిని తెలియచేయడానికి ఈ దినోత్సవం ఉపయోగపడుతోంది.
ఇతర వివరాలు
2009లో ఎక్కువమందిని దృష్టిని ఆకర్షించింది. 2009లో జరిగిన అంతర్జాతీయ మ్యూజియం దినోత్సవం వేడుకల్లో 90కి పైగా దేశాలలో 20,000 మ్యూజియంలు వివిధ కార్యక్రమాలను నిర్వహించింది. 2010లో 98 దేశాలు, 2011లో 100 దేశాలు, 2012లో 129 దేశాలలో 30,000 మ్యూజియంలు ఈ వేడుకలో పాల్గొన్నాయి. 2011లో ఈ దినోత్సవ అధికారిక పోస్టర్ 37 భాషలలోకి అనువదించబడింది. 2012 నుండి ఈ సంఖ్య 38కి పెరిగింది.
బయటి లింకులు
వర్గం:అంతర్జాతీయ దినములు వర్గం:సంగ్రహాలయాలు
ఆక్స్‌ఫర్డ్ విశ్వవిద్యాలయం
ఆక్స్‌ఫర్డ్ విశ్వవిద్యాలయం ప్రపంచంలోని అతి ప్రాచీన విశ్వవిద్యాలయాల్లో రెండవది. ఇది ఇంగ్లండులోని ఆక్స్‌ఫర్డ్ నగరంలో ఉంది. దీన్ని స్థాపించిన తేదీ తెలుసుకోవడానికి స్పష్టమైన ఆధారాలు లేవు. కానీ 1096 నుంచి ఇక్కడ బోధన జరుగుతున్నట్లు తెలుస్తోంది. అందువల్లనే ఇది ఇంగ్లీషు మాట్లాడే దేశాల్లో అతి ప్రాచీనమైన విశ్వవిద్యాలయంగా, ప్రపంచంలో రెండో అతి ప్రాచీన విశ్వవిద్యాలయంగా పేరు గాంచింది. 1167 లో ఇంగ్లీషు విద్యార్థులు పారిస్ యూనివర్సిటీలో చదవడాన్ని హెన్రీ-2 నిషేధించినపుడు ఈ యూనివర్సిటీ వేగంగా వృద్ధి చెందింది. 1209 లో ఇక్కడి విద్యార్థులకు, ఆక్స్‌ఫర్డ్ పట్టణ పౌరులకూ మధ్య రేగిన వివాదాల కారణంగా కొందరు పండితులు ఈశాన్యాన ఉన్న కేంబ్రిడ్జికి పారిపోయి, అక్కడ కేంబ్రిడ్జి యూనివర్సిటీని స్థాపించారు. ఈ రెండు యూనివర్సిటీలనూ కలిపి తరచూ ఆక్స్‌బ్రిడ్జ్ అంటూంటారు.
1333–34 లో అసంతుష్ఠులైన పండితులు కొందరు, స్టామ్‌ఫర్డ్ వద్ద ఓ కొత్త విశ్వవిద్యాలయాన్ని స్థాపించాబోగా, ఆక్స్‌ఫర్డ్, కేంబ్రిడ్జి యూనివర్సిటీలు రెండూ కలిసి కింగ్ ఎడ్వర్డ్ 3 కు అర్జీ పెట్టి ఆ ప్రయత్నాన్ని అడ్డుకున్నాయి. ఆ తరువాత, 1820 ల దాకా ఇంగ్లాండులో మరే కొత్త యూనివర్సిటీ కూడా రాలేదు - లండన్‌లో కూడా; ఆ విధంగా ఈ రెండూ యూనివర్సిటీలు ద్వి ఛత్రాధిపత్యాన్ని అనుభవించాయి. ఇది పశ్చిమ ఐరోపాలో అసాధారణం.
మూలాలు
వర్గం:విశ్వవిద్యాలయాలు వర్గం:ఇంగ్లాండు
రెంజల్ మండలం
ఇది సమీప పట్టణమైన బోధన్ నుండి 18 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం బోధన్ రెవెన్యూ డివిజను లో భాగం. పునర్వ్యవస్థీకరణకు ముందు ఇది నిజామాబాదు డివిజనులో ఉండేది.ఈ మండలంలో  10  రెవెన్యూ గ్రామాలు ఉన్నాయి. మండల కేంద్రం రెంజల్
గణాంకాలు
thumb|2016 పునర్వ్యవస్థీకరణకు ముందు అవిభక్త నిజామాబాదు జిల్లా పటంలో మండల స్థానం
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 113 చ.కి.మీ. కాగా, జనాభా 38,880. జనాభాలో పురుషులు 19,403 కాగా, స్త్రీల సంఖ్య 19,477. మండలంలో 9,076 గృహాలున్నాయి.
2011 భారత జనగణన గణాంకాల ప్రకారం మండల జనాభా - మొత్తం	38,880 - పురుషులు	19,403 - స్త్రీలు	19,477.అక్షరాస్యత మొత్తం	59.73% -పురుషులు	67.66% - స్త్రీలు	51.95%.
విశ్వామిత్ర (2019 సినిమా)
విశ్వామిత్ర 2019, జూన్ 14న విడుదలైన తెలుగు చలనచిత్రం. రాజకిరణ్ దర్శకత్వం వహించిన ఈ చిత్రంలో ప్రసన్న, నందిత రాజ్, అశుతోష్ రాణా, సత్యం రాజేష్ ముఖ్యపాత్రల్లో నటించగా, అనూప్ రూబెన్స్ సంగీతం అందించాడు.
కథా సారాంశం
జీవితంలో ఎదురయ్యే వాళ్ళందరూ మంచివాళ్ళే, మనవాళ్లే అనుకునే మధ్యతరగతి అమ్మాయి మిత్ర (నందిత రాజ్) కు అనుకోకుండా ఒక ఆపద వస్తుంది. ఆ సమయంలో ఒక అజ్ఞాత వ్యక్తి ఆమెకు సహాయంగా నిలబడ్డాడు. ఆ ఆపద ఏమిటి, ఆ అజ్ఞాత వ్యక్తి ఎవరు, ఆ తర్వాత ఏం జరిగింది అనేది మిగతా కథ.
నిర్మాణం
యునైటెడ్ స్టేట్స్, స్విట్జర్లాండ్, న్యూజీలాండ్ దేశాలలో జరిగిన నిజ సంఘటనల ఆధారంగా ఈ సినిమా తీయబడిందని దర్శకుడు రాజకిరణ్ తెలిపాడు. నందిత రాజ్ ప్రధాన పాత్రలో నటించింది. రాజకిరణ్ దర్శకత్వంలో 2014లో వచ్చిన గీతాంజలి, 2015లో వచ్చిన త్రిపుర సినిమాల తరహాలోనే ఈ సినిమా కూడా భయానక చిత్రంగా రూపొందించబడింది.
విడుదల
2019, ఫిబ్రవరిలో ఈ చిత్ర ట్రైలర్ విడుదలయింది. ఈ చిత్రం మార్చి 21న విడుదల కావాల్సింది, కానీ మే నెలలో విడుదల చేయాలకున్నా సాంకేతిక కారణాల వల్ల మరింత ఆలస్యం అయింది. ఈ చిత్రం జూన్ 14న విడుదలయింది.
ఇతర లంకెలు
వర్గం:2019 తెలుగు సినిమాలు వర్గం:తెలుగు భయానక చిత్రాలు వర్గం:తెలుగు కుటుంబకథా చిత్రాలు
అంబలప్పుజ శాసనసభ నియోజకవర్గం
అంబలప్పుజ శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం ఆలప్పుళ జిల్లా, అలప్పుజ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
కృష్ణ రాజ్
కృష్ణ రాజ్ (జననం 22 ఫిబ్రవరి 1967) భారతదేశానికి చెందిన రాజకీయ నాయకురాలు. ఆమె 2014లో ఉత్తరప్రదేశ్‌లోని షాజహాన్‌పూర్ నియోజకవర్గం నుండి లోక్‌సభకు ఎన్నికై నరేంద్ర మోడీ మొదటి మంత్రివర్గంలో 5 జులై 2016 నుండి 24 మే 2019 వరకు కేంద్ర వ్యవసాయం & రైతు సంక్షేమ శాఖ మంత్రిగా పని చేసింది.
జననం, విద్యాభాస్యం
కృష్ణరాజ్ ఉత్తరప్రదేశ్‌లోని ఫైజాబాద్‌లో 1967 ఫిబ్రవరి 22న రామ్ దులారే, సుఖ్ రాణి దంపతులకు జన్మించింది. ఆమె ఫైజాబాద్‌లోని డాక్టర్ రామ్ మనోహర్ లోహియా అవధ్ విశ్వవిద్యాలయం నుండి మాస్టర్ ఆఫ్ ఆర్ట్స్ (ఎంఏ) డిగ్రీని పూర్తి చేసింది.
మూలాలు
వర్గం:1967 జననాలు వర్గం:భారతీయ జనతా పార్టీ రాజకీయ నాయకులు
నువ్వు నేను ఒకటవుదాం
నువ్వు నేను ఒకటవుదాం 2015 ఫిబ్రవరి 20న విడుదలైన తెలుగు చలనచిత్రం. జీకేఆర్ ప్రొడక్షన్స్ పతాకంపై గుర్రాల కృష్ణారెడ్డి నిర్మిచిన ఈ చిత్రానికి పి. నర్సింహారెడ్డి దర్శకత్వం వహించగా రంజిత్ సోమి, ఫాతిమా సనా షేక్, బెనర్జీ, ఆలి, జయప్రకాశ్ రెడ్డి ముఖ్యపాత్రలు పొషించారు. ఈ చిత్రానికి కథ, మాటలు రాజేంద్ర భరద్వాజ్ అందించారు. రామ్ నారాయణ్ సంగీత దర్శకుడిగా, ప్రవీణ్ పూడి ఎడిటరుగా పనిచేసారు. నందు  పోరాట సన్నివేశాలు తెరకెక్కించారు.
కథా నేపథ్యం
అభి (రంజిత్ సోమి)రిచ్‌గా కనిపించే ఊరమాసు.పబ్బులకు వెళ్ళటం, వీక్ఎండ్స్ అమ్మాయిలతో లాంగ్ డ్రైవ్స్ కి వెళ్ళటం మందు తాగడం,పేక ఆడటం,బెట్టిగ్స్ వేస్తూ జీవితంలో లక్ష్యం లేకుండా తిరిగే విద్యార్థి బృందానికి లీడర్. ధనవంతుడైన రాజారాం (బెనర్జీ )కూతురు శృతి (ఫాతిమాసనా షేక్)ని చూసి లవ్‌లో పడతాడు.అయితే తన కూతురినిచ్చి పెళ్లి చేయాలంటే నవతరపు యువకులకు ప్రతినిధిలాంటి బుద్ధిమంతుడైన తన కొడుకు(భరత్)ను చెడగొట్టాలని అభికి చాలెంజ్ విసురుతాడు. భరత్ ముప్పై రోజులు నీతోనే ఉంటాడు. నువ్వు స్టైల్ అనుకుంటున్న ఒక్క అలవాటైనా  అయితే  యూత్ ట్రెండ్ అదేనని నమ్మి  శృతి నిచ్చి పెళ్లి చేస్తానని చెప్తాడు.అలాకాకపోతే నికున్నవి వ్యసానలేనని నువ్వు వప్పుకుని నా కూతుర్ని మర్చిపోయి దూరంగా వెళ్లిపోవాలని షరతు విధిస్తాడు.అభి స్నేహితుల సహాయంతో చుక్క,ముక్క,పక్క లాంటి సప్తవ్యసనాలు అలవాటు చేయడానికి శతవిధాలా ప్రయత్నించి విఫల మవుతారు. ఈ ప్రయత్నాల్లో సరదాగా స్టైల్ ,స్టేటస్, టైం పాస్ అని మొదలు పెట్టిన అలవాట్లు వదిలేయలేనంత వ్యసనంకింద ఎలామారాయో తెలుసుకుని అభి బృందం భాధ పడతారు. ఈ సమయంలో భరత్ హత్యకు గురిఅవుతడు.శృతి తమ్ముడి మరణంతో అమితంగా ప్రేమించిన అభిని అనుమానిస్తుంది. పోలీసులనుంచి తప్పించుకొనే ప్రయత్నంలో అభి ఓ గెస్ట్ హౌస్ లోకి వెళ్తాడు. అక్కడ స్టోరి డిస్కర్షన్ కోసం వచ్చిన డైరెక్టర్ (ఆలీ ) ప్రొడ్యూసర్ (జయప్రకాశ్ రెడ్డి ) కలుస్తారు.వారు అభి ప్రేమ కధ విని 'సైనికుడు ప్రేమికుడు భయపడి పారిపోకుడదు,ఎదురు తిరిగి పోరాడాలి' అని దైర్యం చెప్తారు. ఆతరువాత డైరెక్టర్ యిచ్చిన క్లుతో భరత్ ని చంపిన హంతకుడిని ఎలా పట్టుకున్నాడు ? చివరకు కీర్తి అభి ప్రేమను అర్ధం చేసుకుని దగ్గారాయిందా ? లేదా? అన్నదే చిత్రం తదుపరి కథ.
నిర్మాణం
2013 డిసెంబర్ లో ఖమ్మం,రేఖపల్లి,పాపికొండలు ప్రాంతాల్లో తొలి షెడ్యూల్తో ఈ చిత్రం నిర్మాణం ప్రారంభమైంది. 2014,జూన్ నెలలో హైదరాబాద్ పరిసర ప్రాంతాల్లో చివరి షెడ్యూల్ చిత్రీకరించబడింది. 2014 సెప్టెంబర్,అక్టోబర్లలో నిర్మాణానంతర కార్యక్రమాలు పూర్తీ చేసుకుని 2014 నవంబర్ 29న ఆడియో ఆవిష్కరణ జరిగింది. రామ్ నారాయణ్ స్వరపరచిన ఈ చిత్రం పాటల సీడీని బొత్స సత్యనారాయణ ఆవిష్కరించి, తన శ్రీమతి బొత్స ఝాన్సీకి ఇచ్చారు.
సంగీతం
సినిమాకు పాటలకు, నేపథ్య సంగీతానికీ రామ్ నారాయణ్ సారథ్యం వహించాడు. ఈ సినిమా ఆడియో శ్రేయాస్ మ్యూజిక్ సంస్థ ద్వారా 2014 నవంబర్ 29వ తేదీన విడుదలయ్యింది. పాటల జాబితా
ఇతర లంకెలు
వర్గం:2015 తెలుగు సినిమాలు
ఇషితా రాజ్ శర్మ
ఇషితా రాజ్ శర్మ (జననం 12 జూలై 1990) భారతదేశానికి చెందిన నటి, మోడల్. ఆమె ప్యార్ కా పంచ్‌నామా, ప్యార్ కా పంచ్‌నామా 2, సోను కే టిటు సినిమాల్లో నటించి మంచి గుర్తింపు తెచ్చుకుంది.
ఛిన కరంసింగ్
ఛిన కరమ్ సింగ్ (Chhina Karam Singh) గ్రామం అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 268 ఇళ్లతో మొత్తం 1514 జనాభాతో 534 హెక్టార్లలో విస్తరించి ఉంది. సమీప పట్టణమైన అజ్నాలా అన్నది 7 కి.మీ. దూరంలో ఉంది. గ్రామంలో మగవారి సంఖ్య 792, ఆడవారి సంఖ్య 722గా ఉంది. షెడ్యూల్డ్ కులాల సంఖ్య 549. గ్రామ జనగణన లొకేషన్ కోడ్ 37282.
విద్యా సౌకర్యాలు
గ్రామంలో ప్రైవేటు బాలల బడి, ప్రభుత్వ ప్రాథమిక పాఠశాల, ప్రభుత్వ మాధ్యమిక పాఠశాల ఉన్నాయి. ఛిన కరంసింగ్ గ్రామానికి 5 నుంచి 10 కిలోమీటర్ల దూరంలోని అజ్నాలాలో సమీప సీనియర్ మాధ్యమిక పాఠశాల నెలకొంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రం గ్రామానికి 5 నుంచి 10 కిలోమీటర్ల లోపు ఉంది.
తాగు నీరు
గ్రామంలో శుద్ధి చేసిన నీరు, కుళాయి నీటి సరఫరా వంటి సదుపాయాలు లేవు. చేతిపంపులు, బోరు బావుల నుంచి గ్రామస్థులు తాగునీటి అవసరాలు తీర్చుకుంటున్నారు.
కమ్యూనికేషన్, రవాణా
గ్రామంలో ప్రైవేట్ బస్సు సౌకర్యం ఉంది. 5 నుంచి 10 కిలోమీటర్ల లోపు పబ్లిక్ బస్సు సర్వీసు, ఆటోలు, పోస్టాఫీసు వంటివి ఉన్నాయి. జిల్లా ప్రధాన రహదారి, ఇతర జిల్లా రోడ్డు గ్రామానికి 5 నుంచి 10 కిలోమీటర్ల దూరంలో ఉంది.
మార్కెటింగు, బ్యాంకింగు
గ్రామంలో పౌర సరఫరాల కేంద్రం ఉంది. సమీప వాణిజ్య బ్యాంకు, వారపు సంత 5 నుంచి 10 కిలోమీటర్ల లోపు ఉన్నాయి.
ఆరోగ్యం, పోషణ, వినోద సౌకర్యాలు
అంగన్ వాడీ కేంద్రం, ఆశా కార్యకర్త, ఆటల మైదానం, జనన-మరణ రిజిస్ట్రేషన్ కార్యాలయం వంటివి గ్రామంలో ఉన్నాయి. ఇతర పోషకాహార కేంద్రం, గ్రంథాలయం గ్రామానికి 5 నుంచి 10 కిలోమీటర్ల దూరంలో ఉన్నాయి.
విద్యుత్తు
గ్రామంలో విద్యుత్ సౌకర్యం ఉంది.
భూమి వినియోగం
ఛిన కరమ్ సింగ్ (Chhina Karam Singh) గ్రామంలో భూ వినియోగం ఇలా ఉంది (హెక్టార్లలో) :
నీటిపారుదల సౌకర్యాలు
గ్రామంలోని నీటి పారుదలకు ప్రధాన వనరులు కాలువలు, గొట్టపు బావులు/బావులు. కాలువలు 267 హెక్టార్లు, బావులు లేదా గొట్టపు బావులు 214 హెక్టార్ల వ్యవసాయ భూమికి సాగునీటిని అందిస్తున్నాయి.
తయారీ వస్తువులు, పరిశ్రమలు, ఉత్పత్తులు
గోధుమలు, వరి, మొక్కజొన్న పంటలు ఛిన కరంసింగ్ గ్రామంలో ప్రధానంగా పండిస్తున్నారు.
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
వేట (2014 సినిమా)
వేట 2014, మార్చి 21న విడుదలైన తెలుగు చలనచిత్రం. సివి రావు, సి. కళ్యాణ్ నిర్మాణ సారథ్యంలో అశోక్ ఆల్లే దర్శకత్వం వహించిన ఈ చిత్రంలో శ్రీకాంత్, తరుణ్, మధురిమ, జాస్మిన్ భాసిన్ ప్రధాన పాత్రల్లో నటించగా, చక్రి సంగీతం అందించాడు.
పాటలు
ఈ చిత్రానికి చక్రి సంగీతం అందించగా, కందికొండ యాదగిరి పాటలు రాశాడు.
ఇతర లంకెలు
వర్గం:2014 తెలుగు సినిమాలు వర్గం:తెలుగు ప్రేమకథ చిత్రాలు వర్గం:శ్రీకాంత్ నటించిన చిత్రాలు వర్గం:చక్రి సంగీతం అందించిన సినిమాలు వర్గం:తరుణ్ నటించిన సినిమాలు
ఓషియానియా
<div style="float: right; margin: 0 0 1em 2em; width: 20em; text-align: right; font-size: 0.86em; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> ఓశియానియా 190px|ఓశియానియా ప్రాంతాలను చూపెట్టే ప్రపంచ పటం.
ఓశియానియా (ఆంగ్లం :Oceania (కొన్నిసార్లు ఓశియానికా (Oceanica) ) ఒక భౌగోళిక, తరచుగా భౌగోళిక-రాజకీయ ప్రాంతం అని పిలువబడితుంది. ఇందులో అనేక దీవులు పసిఫిక్ మహాసముద్రంలో గలవు. "ఓశియానియా" అనే పదం, ఫ్రెంచి నావికుడు, డ్యుమోంట్ డుర్‌విల్లే 1831 లో మొదటి సారిగా ఉపయోగించాడు. నేడు ఈపదం, అనేక భాషలలో ఒక "ఖండాన్ని" సూచించుటకు వాడుతున్నారు,  ఇది, ఎనిమిది పరిసరప్రాంతాల (Ecoregion-terrestrial లేదా ecozones) లో ఒకటి. దీనిని తిరిగీ ఉప-ప్రాంతాలు మెలనేషియా, మైక్రోనేషియా,, పాలినేషియా లుగా విభజించారు.
ప్రాంతాలు
ఇవీ చూడండి : జనాభా వారీగా ఓశియానియా దేశాలు right|thumb|400px|ఓశియానియా రాజకీయ పటం.
బయటి లింకులు
వర్గం:దేశాల వర్గీకరణ
శరీరజనిత రక్షణ శక్తి
శరీర జనిత రక్షణ శక్తిని గలిగించుటకు నాలుగు విధములగు పద్దతులు గలవు.
1. తీవ్రమైనట్టి సూక్ష్మ జీవులు కలిగిన టీగా రసమును శరీరములోనికి గ్రుచ్చి యెక్కించుట చేతను.,
2. జీవముతో నున్నను తీవ్రము తగ్గియున్న సూక్ష్మ జీవులు గల టీకా రసమును శరీరము లోనికి గ్రుచ్చి యెక్కించుట చేతను,
3. జీవము లేని సూక్ష్మ జీవులను అనగా వాని శవములు గల టీకారసమును శరీరము లోనికి గ్రుచ్చి యొక్కించుట చేతను,
4. సూక్ష్మ జీవుల నుండి పుట్టిన విషములు గల టీకారసములను శరీరములోనికి గ్రుచ్చి యొక్కించుట చేతను.
వివిధములగు అంటు వ్యాధులలో వివిధ సాధనముల సాయముచే శరీర జనిత రక్షణ శక్తి కలిగింప వచ్చును.
1. తీవ్రమైనట్టి సూక్ష్మ జీవులు గల టీకా రసమును శరీరములోనికి గ్రుచ్చి యొక్కించుట.
ఆనాది నుండియు., మచూచకపు రోగి యొక్క కండల లోనుండు చీము నెత్తి ఇతరుల కంటించి వారి కావ్యాధి కలిగించెడి వారు. అందుచే వారికి కూడా మశూచకము వచ్చును. గాని సామాన్యముగా నిట్టి వారలకు వచ్చు మశూచకము ఇతరులకువచ్చు దాని కంటే తక్కువ తీవ్రముగ నుండెడిది. కాని క్రింద నుదాహరించిన ప్రకార మీ పద్ధతి యొట్లు అనుయుక్తమును అపాయకరము నగునో తెలిసి కొనగలరు. తీవ్రముగ నున్న కలరా మొదలగు సూక్ష్మ జీవులు గల టీకా రసమును చర్మము క్రిందికి బోలుగ నుండు సూదితో నెక్కించి యాయా వ్యాధులకు చికిత్స చేయ వలెనని అనేకులు ప్రయత్నించునున్నారు. కాని ఈ పద్ధతి అంతగా జయ ప్రథము కాలేదు.
2. జీవించి యున్నను తీవ్రత తగ్గి యున్న సూక్ష్మ జీవుల మూలమున శరీర జనిత రక్షణ శక్తి కలిగించు పద్ధతి పిచ్చి కుక్క కాటు నందును మశూచకము నందును మిక్కిలి యుపయుక్తముగ నున్నది.
2. ఏ జంతువు యొక్క రక్తములో నొక జాతి సూక్ష్మ జీవులు చక్కగ పెరుగవో ఆ జంతువున కా జాతి సూక్ష్మ జీవుల నటించి వాని తీవ్రతను తగ్గించుట: ప్రస్తుతము మశూచకము రాకుండ టీకాలు వేయు పద్ధతి దీని నుండి పుట్టినదే. మనుష్యులకు తీవ్రముగ వచ్చు మశూచికము ఆవునకంటు నప్పుడు మిక్కిలి తేలికయ యైనదై పొగుదు మీద కొన్ని పొక్కులుగా కనబడి దాని కేమియును కీడు గలుగ జేయకుండ విడిచి వేయును. ఈ మర్మమును కనిపెట్టినది మొదలు మశూచకమున కిప్పటి పద్ధతిని టీకాలు వేయు నాచార మేర్పడినది.
ఇప్పుడు టీకాలువేయు వాడుక ఎల్లయెడల వ్యాపించి యున్నపుడు దీని విలువ మనకంతగా తెలియక పోవచ్చును. పూర్వ కాలమునందు ప్రప్రథమమున మశూచకమొక దేసమునందు వ్యాపించి నపుడు ఈ పెద్దమ్మవారు ప్రజలకు కలిగించు నాశమును, వికార రూపమును వర్ణింప నలవి కాదు. అమెరికా దేసములో 18 వ శతాద్బ ప్రారంభమున ప్రవేశించి ఒక కోటి ఇరువది లక్షల మంది ఇండియనులలో (Indians) ఆరువది లక్షల మందిని అనగా సగము మందిని తన పొట్టన పెట్టుకొనెను. ఈ వ్వాధి ప్రపంచము లోని మారెమ్మ లోన్నిటిలో భయు భయంకర మైనదై యొక దేశమున నైన విడువక మూల మూలలను వెదకుకొని ప్రవేశము గనెను. టీకాలు వేయుట కని పెట్టక పూర్వము మచూచకము వలని ఉపద్రవము ఎంత హెచ్చుక నుండెనో మనపిప్పు డూహింప జాలము ఆని పూర్వ మొకప్పుడు మశూచకము పడని వానికి తన జీవిత కాలము ప్రతి నిముషమును సందేహాస్పదముగనే యుండెను. 29, 30 వ పటములను జూడుము. చక్కని పిల్ల యని వివాహమాడిన వరునకు పది దినములలో గాడాంధు రాలగు కురూపి తటస్తమగు చుండెను. యువ్వన పతులగు పడుచులను తల్లులు విడిచి పారి పోవలసి వచ్చుచుండెను. పదుగురు అన్నదమ్ములలో చెప్పుకొనుటకు ఒక్కడైనను లేకుండ వంశము నిర్మూల మగు చుండెను. ఇట్టి వ్యాధికి మన యదృష్ట వశమున జెన్నరు (Edvard Jenner) అను నొక ఆంగ్లేయ వైద్యునిచే కని పెట్టబడిన ఈ టీకాల యొక్క విలువ మనకిప్పుడు తెలియక పోవుట ఆశ్చర్యము కాదు.
ఆనాది నుండి చీనా (Chaina) దేశములో మశూచకపు రోగి యొక్క చీమును తీసి మరియొకనికి అంటించి క్రొత్త వారలకు నీ వ్యాధి నంటించుట వాడుకలో నుండెనట. మశూచకపు పొక్కులపై నేర్పడు పొక్కుల నెండ బెట్టి వాని నరగదీసిన గంధముతో టీకాలు వేయు వారలు మొన్న మొన్నటి వరకు నైజాము రాజ్యములో నుండిరని తెలియు చున్నది. ఈ తూర్పు దేశముల నుండియే యితర దేశములకు మశూచకము చీమునుండి టీకా రసమును తీయు పద్ధతి వ్యాపించి యుండ వచ్చును. ఈ వ్యాధిని కలిగించు సూక్ష్మ జీవులు గాలిలో నుండి నెత్తురు లోనికి బహుశః మన ఊపిరి తిత్తుల గుండ ప్రవేశించి వ్యాధి కలుగ జేయును. ఇట్లు గాక శరీరములోని గాయము గుండ నొకనికీ సూక్ష్మ జీవులను అనగా మశుచకపు చీమును ప్రవేశ పెట్టినట్టుడు వానికి మశూచకము వచ్చును గాని తీవ్రము తగ్గి వచ్చును. ఇట్లు చేయుట వలన కొంత మందికి ఉపకారము కలుగుచు వచ్చెను గాని మొత్తము మీద వ్యాధి యొక్క ఉధృతి మాత్రము దేశమునందు తగ్గి యుండ లేదు. దీనికి రెండు కారణము లూహించి యున్నారు.
1. మన మంటించిన వ్యాధి యోకానొకప్పుడు బలమై అది నిరపరాధుడగు వానిని నిష్కారణముగ చంప వచ్చును. మన మంటించు వ్యాధి స్వల్పముగ వచ్చి తేలి పోవునో ఉపద్రవముగ విజృంబించి మ్ర్రింగి వేయునో చెప్పుట కెవ్వరికిని వీలు లేకుండెను. ఎంత చీమును ఎట్టి దశలో అంటించిన రోగికి క్షేమ కరమో తెలిసి కొనుటకు ఆధార మెద్దియు లేక యుండెను.
2. రెండవ యుపద్రవ మేమనగా మశూచక మెన్నడెరుగని ఊరిలోనికి నొకరినెవ్వరి నైనను కాపాడవలెనని మశూచకపు చీమును పంపితిమా అది వానికి ప్రయోజనకారి గాకుండుట పోగా ఆ ఊరిలో నుండు ఇతరుల నందరకును కొని తెచ్చుకొన్నట్లు ఈ వ్యాధి సంప్రాప్త మగుచుండెను. ఈ రెండు కారణముల చేత ఒకానొక చోట ఇట్టి పద్ధతి వలన కొంరకు ఉపకారము కలుగుచుండినను అది సర్వ జనోపయోగముగ నుండ లేదు. ఇట్టి దినములలో లండనులో నుండు  హంటరు  (John Hunter) అను ఒక వైద్యుని యొద్ద 1769 వ సంవత్సరములో ఎడ్వర్డు జెన్నరు (Edward Jenner) అను నతడొకడు శిష్యుడుగా ప్రవేశించెను. ఆ కాలములో మశూచకము ఆ దేశమునందు మిక్కిలి ప్రబలి యుండెను. అట్టి సమయమునందు గొల్ల వారలకు ఎందు చేతనో గాని మశూచకము వచ్చు చుండుట లేదు. ఇటు నటు నుండు ఇండ్లలో లెక్క లేకుండ పీనుగలు పడు చిండినను మధ్యనుండు గొల్ల వాని యింటిలో ఎందుచేత నీ అమ్మవారు ప్రవేశింపదో ఎవ్వరికిని తెలియని మాయగ నుండెను. ఒక నాడొక గొల్ల పిల్ల వచ్చి జెన్నరుతో నిట్లనియె. ''అయ్యా..... నాచేతి మీద పాల పొక్కులు (Cow pox) పొక్కినవి. నాకింక పెద్దమ్మ రాదు.'' అనెను. ఇది వినిన తోడనే జెన్నరు తన గురువు వద్దకు పోయి అయ్యా ఈ గొల్ల పిల్ల యిట్లని చెప్పెను. దీనికి ఏమి కారణము " అని అడిగెను. అప్పుడు గురువు జెన్నరుతో వూరకే వట్టిఊహలు చేయకుము. సత్యమును ఓపికయు విడువకుము. శోధింపుము  అనెను. అప్పటి నుండియు ఈ అంశములను మనస్సులో బెట్టుకొని ఎల్లప్పుడును ఆలోచించుచు తన చేతనైనంత వరకు శోధించుచు వచ్చెను గాని రమారమి ముప్పది సంవత్సరముల వరకు దాని నిజము చక్కగా నతనికి చిక్కలేదు. ఈ లోపుగ 1880.వ సంవత్సరములో నొక నాడు అతని స్నేహితునొకనితో ఒంటరిగా ప్రయాణము చేయుచు అతనితో నిట్లనెను. గొల్లవార్లకు పెద్దమ్మవారు రాదని చెప్పిన మాట నిజమైన యెడల వీరలకుండు పొక్కులను ప్రజలకందరకు అంటించి వారికి కూడ పెద్దమ్మ వారు రాకుండ చేయుట సాధ్యము కాకూడాదా? అని చెప్పుచు అతనికి తానిట్లు చెప్పినట్ట్లు ఎవ్వరికిని తెలియనీయ వలదని బ్రతిమాలుకొనెను. ఒక వేళ అందరును ఈ మాటను వినిన యెడల తన్ను వెక్కిరింతురనని జెన్నరుకు భయముగ నుండెను. అయినను అనేక సంవత్సరములు గడిచినను తనకు ఏమియు అంతు చిక్క పోయినను విడువక ఈ విషయమునే తన మనస్సునందుంచు కొని ఊరక ఆలోచించుచుండెను. తుదకు పదియునారు సంవత్సరములు గడచిన పిమ్మట ఒక నాడు జెన్నరు ఒక గొల్లపిల్ల చేతి మీది పొక్కులలోని చీమును కొంచమెత్తి ఒక పిల్లవాని కంటించెను. ఇప్పుడు మనకు టీకాలు వేసి నప్పుడు పొక్కులు పొక్కినట్లు వానికి పొక్కులు పొక్కి అవి రెండు వారములలో మానెను. అటు పిమ్మట కొంత కాలమయిన తరువాత జెన్నరు వానికి మశూచకపు చీమును అంటించెను. కాని ఎన్ని విధముల ప్రయత్నించినను వానికి మశూచకము అంట లేదు. ఇది చూచి జెన్నరు సంత సించి ఇట్లు అనేక మందికి రెండు సంవత్సరముల వరకు మొదట గొల్ల వాండ్ల పొక్కు చీమును దాని పొక్కు మానిన తరువాత పెద్దమ్మ చీమును అంటించుచు అనేకుల మీద శోధనలు చేసెను. టీకాలు చక్కగ అంటిన వారి కెవ్వరికిని పెద్దమ్మ వారు సోకదని అతడు కనిపెట్టెను. ఇది గాక ఈ రెండు వ్వాధులకును ఎదో ఒక విధమయిన సంబంధము గలదనియు బహుశః ఈ రెండు వ్యాధులు ఒకటే వ్యాధి యనియు ఆ వ్యాధి పశువులకు వచ్చినప్పుడు దాని ఉదృతము తగ్గి హాని లేని పొక్కులుగా బయలుదేరి తేలికగా పోవు ననియు ఈ వ్వాధియే మనుష్యులలో ప్రవేశించి నపుడు ఉపద్రవమై భయంకరమైన పరిణామము చెందుననియు జెన్నరు ఊహ చేసెను.
పైని వ్రాసినది చదివిన యెడల ఇంతే కదా మహాకార్యము. అని తోచ వచ్చును. కాని లక్షల కొలది కోట్ల కొలది ప్రతి దినమును రూపు మాసి పోవు ఆ దినములలో నితడు చేసిన పరిశ్రమకు యింతింతని వెల గలదా? ప్రపంచము లోని కిరీటాధిపతు లందరు జెన్నరున కప్పుడు దాసోహ. మనిరి. నెపోలియన్ అంతటి వాడు జెన్నరునకు ఏమి యడిగిన నిచ్చెద. ననెనట.
జెన్నరు చూపిన మార్గమున ననుసరించి ఇప్పటి వైద్యులు అనేకములైన అంటు వ్యాధులకు టీకాలు వేయు పద్ధతిని కనిపెట్టి యున్నారు. ఇంక ననేక వ్యాధుల విషయమై యింకను గట్టి ప్రయత్నములు చేస్తున్నారు. దీని కంతకును జెన్నరే మూల పురుషుడు. వందనీయుడగు మహాత్ముడు. జెన్నరు టీకాలు కనిపెట్టిన తరువాత ''వేల కొలది మైళ్ళదూరములో నున్న అమెరికా మొదలగు ఖండాతరములకు ఈ టీకా రసములను ఎట్లు పంపుట? ఇది అనేక దినములు నిలిచి యుండదుగదా?'' అని యొక గొప్ప సంశయము కలిగెను. అంతట వారీ క్రింది యుక్తిని పన్నిరి. ఆ కాలములలో పడవలు ఇప్పటివలే యంత్ర శక్తిచే వారముకను వేలకొలది మైళ్ళు పరుగెత్తునవి కావు. అప్పుడొక చిన్న ప్రయాణమనిన ఆరు మాసములు పట్టెడిది. అప్పటి పుణ్యాత్ములు కొందరు దండు కట్టుకొని ఇరువది లేక ముప్పది చంటి బిడ్డలను తగినంత మంది వైద్యులను, దాదులను చేర్చుకొని టీకారసమును కొని పోవుటకు ఖండాంతర ప్రయాణమునకై ఓడ నెక్కుదురు. వారితో కూడా నొకరిద్దరు పిల్లకు టీకాలు వేసి తీసికొని పోవుదురు. ఎనిమిది దినములయిన తరువాత నీ యిద్దరు పిల్లలనుండి మరిద్దరకీ చీమును మార్చుదురు. ఇట్లు వారము వారమునకు మిక్కిలి జాగ్రత్తతో మార్చుకొనుచు వాని బలము తగ్గి పోకుండ నెలల తరబడి కాపాడుచు తమ గమ్యస్థానమును చేరుదురు. ఇట్లా దినములలో ననేక కష్టముల కోర్చి ప్రపంచమంటటకు నీ టీకా రసమును వ్వాపింప జేసిరి.పెద్దమ్మ వారనిన భయము లేనట్టి ఈ దినములలో టీకాలు వేసి కొనుమనిన మాకు వద్దు వద్దు  అని పారి పోవు వారు ఈ చరిత్రనంతయు వినిన తరువాత నట్లు చేయుదురా?
3. విషమును ఆర బెట్టుట వలన దాని తీవ్రమును తగ్గించుట....
ఈ వైద్యము ప్రారంభించిన తరువాత మూడు లేక నాలుగు వారములకు గాని ఈ టీకాలకనుగుణము చక్కగ పట్టునని చెప్పుటకు వీలు లేదు. కాబట్టి కుక్క కరచిన వారలు వెంటనే వైద్యమునకు ప్ర్రారంబించిన గాని ప్రయోజన ముండదు. వ్వాధి రాక పూర్వము చికిత్స చేసి వ్వాధి రాకుండ జేయ వచ్చును. కాని వ్వాధి యొక్క ఉదృతము ప్రారంబించిన తేరువాత కుదుర్చుటకు వీలు లేదు. వెర్రి నక్కలు గరచిన గాని కుక్కలకు వెర్రి యెత్తదని ప్రజల అభిప్రాయము. కాని కుక్కలే దీనికి ముఖ్య కారణములని ఈ క్రింది లెక్కలను బట్టి తెలియగలదు. ఉత్తర హిందూ స్థానములో కాశాలి యను చోట గల వైద్య శాలలో వైద్యము చేసికొనిన వారి సంఖ్యను బట్టి వ్రాయ బడిన ఈ క్రింది సంఖ్యల వలన ఈ విషయము స్పష్టము కాగలదు. 1902 మొదలు 1942 వరకు గల కాలములో 14,730 కుక్కలును, 2,491 నక్కలును, 140 గుర్రములును, 78 పిల్లులును, 71 తోడేళ్ళును, 16 పశువులును, 79 మనుష్యలును కరచుట వలన వెర్రి కలిగినది. దీనిని బట్టి కుక్కలే ఈ వ్వాధికి ముఖ్య కారణములని తెలియగలదు.
3. ఇంతవరకు జీవించి యుండియు తీవ్రము తగ్గిన విషయములచే శరీర జనిత రక్షణ శక్తిని కలిగించుటను గూర్చి చెప్పియున్నాము. ఇక జీవము లేని సూక్ష్మజీవుల కళేబరముల నుండి తీసిన రసమునెత్తి దానితో అంటు వ్వాధులను కుదుర్చు మార్గములను చూపెదము. బ్రతికియున్న సూక్ష్మ జీవులను మన శారీరములోని కెక్కించినప్పుడు ఒకానొకచో అపాయము కలుగ వచ్చును. ప్రాణము లేని సూక్ష్మ జీవుల నుపయోగించునపు డట్టి యపాయముండదు. కొన్ని సూక్ష్మ జీవుల మృత కళేబరముల నుండి కూడా నుపయోగ క్రములగు టీటా రసములను మనము తయారు చేయ వచ్చును. కలారా, టైఫాయిడు జ్వరము, మహామారి (ప్లేగు) క్షయ మొదలగు వ్యాధులందీ పద్ధతి ప్రస్తుతము కొంత వరకుపయోగములో నున్నది.
తీవ్రమైన కలరా సూక్ష్మ జీవులను తగినన్నిటిని సూది గుండ కడుపు లోనికి పిచికారీ చేసిన యెడల చుంచులు, పిల్లులు మొదలగు జంతువులు చచ్చును. కాని కలరా వ్వాధి వచ్చి నెమ్మది అయిన రోగి శరీరమును నుండి కొంచెము రక్తము నెత్తి దాని యందలి రసముతో పైన చెప్పినన్ని కలరా సూక్ష్మ జీవులనే కలిపి యా మిశ్రపదార్థమును ఆ జంతువుల కడుపు లోనికి బోలు సూది గుండ అదే ప్రకారము ఎక్కించి నప్పుడు అవి చావవు. అనగా కలరా సూక్ష్మ జీవుల శక్తి రోగి యొక్క రసము నందుండు విరుగుడు పదార్థములచే నశించి పోయింది. ఈ రసమునందున్న గుణము ఇతర మానవుల రసమునందున్నట్టిది కాదు. కొంత వరకు మనయందుండు రక్తము లోని రసము నందును సూక్ష్మ జీవులను చంపు శక్తి కలదని చెప్పి యున్నాము. అట్టిశక్తి అన్ని జాతుల సూక్ష్మ జీవులను సమానముగా చంపును గాని కలరా వ్యాధి వచ్చి తేలిన రోగి యొక్క రక్తము నందుండు రసము కలరా సూక్ష్మ జీవులను మిక్కిలి వేగముగ చంపును. కావున ఇట్టి వాని రసమునందుండు పదార్థములను కలరా నాశక పదార్థములని చెప్ప వచ్చును. ఇట్లే టైఫాయిడు జ్వరము వచ్చి కుదిరిన వారి నెత్తురులో టైఫాయిడు నాశక పదార్థములును, ప్లేగు వచ్చి, కుదిరిన వారి శరీరములో ప్లేగు నాశక పదార్థములును ఉండును. ఒకటి రెండు వారములు టైఫాయిడు జ్వరము పడిన వారి నెత్తురు నీ టైపాయిడు నాశక పదార్థము లుండుటను బట్టి ఫలానా రోగి యొక్క జ్వరము టైపాయిడు జ్వరము అగునా కాదా యను విషయమును కూడా తెలిసికొన వచ్చును. అనుమానముగ నున్న అరోగి యొక్క రక్తము నుండి ఒకబొట్టు రసమునెత్తి దానిలో కొంచెము టైఫాయిడు సూక్ష్మ జీవులను కలిపి సూక్ష్మ దర్శినిలో పరీక్షించిన యెడల అవి యన్నియు చలనము మాని ముద్దలు ముద్దలుగా కూడు కొనుట చూడ నగును. ఆ రోగి యొక్క జ్వరము టైఫాయుడు జ్వరము కాని యెడల మనము కలిపిన టైఫాయుడు సూక్ష్మ జీవులా రసములో యధేచ్చముగా గంతులు వేయుచు మెలికలు తిరుగుచు పరుగు లెత్తుచుండును. దీనిని బట్టి రోగి జ్వరము టైఫాయిడు జ్వరము అగునా కాదా యని తెలియ నగును.
ఆయా రోగుల నెత్తురు ఆయా జాతి సూక్ష్మ జీవులను చంపు శక్తి నధికముగ పొంది యున్నదను విషయము తెలిసిన తరువాత ఆరోగ్య వంతుల శరీరములో నిట్టి శక్తి మన మెట్లయిన పుట్టింప గలమా యని అనేక్ వైద్యులు ప్రయత్నించిరి. తీవ్రమైన సూక్ష్మ జీవులను మానవుల కంటించుట ఒక్కొక్కప్పుడు అపాయకరము కావున చచ్చిన సూక్ష్మ జీవులనే ఉపయోగింప నగును. ఈ ప్రకారము తయారు చేయ బడిన టీకా రసములు కలరాకును, టైఫాయిడు జ్వరమునకును, ప్లేగు నకును కూడా ప్రస్తుతము మందుల షాపులలో విక్రయిముకు దొరకును.
కలరా టీకారసము:
1894 సంవత్సరములలో కలకత్తాలో నీ కలరా టీకా రసమును 36 ఇండ్లలో 521 మందికి ఉపయోగించిరి. అందొక యింటిలో 18 మంది మనుష్యులుండిరి. వారిలో 11 గురికి కలరా టీకాలు వేసిరి. 7 గురికి కలరా టీకాలు వేయలేదు. టీకాలు వేయని 7 గురిలో 4 గురికి కలరావచ్చి ముగ్గురు చనిపోయిరి. టీకాలు వేసిన 11 గురిలో ఒక్కరికి కూడా కలరా రాలేదు. కాని కలరా టీకా రసము వలన పుట్టిన రక్షణ శక్తి టీకాలు వేసినది మొదలు 15 దినముల కంటే హెచ్చు కాలముండదు. అందు చేత ఈ విధమైన చితిత్స సర్వత్ర ఉపయోగించుటకను యుక్తముగ నున్నది.
టైఫాయిడు టీకారసము:
టైఫాయిడు టీకా రసమును తగిన మోతాదును చర్మము క్రిందికి పిచికారితో ఎక్కించిన యెడల టైఫాయిడు జ్వరము రాకుండ కొంత వరకు కాపాడును. ఎక్కించిన దినమున 101 లేక 102 దిగ్రీల వరకు జ్వరమును, తలనొప్పియు కొంత భారకింపును కలిగించును. చుట్టు ప్రక్కల నుండు బెళ్లలు కొంచెముబ్బి నొప్పిగ నుండును ఒకానొప్పుడు సీమనుండి హిందూ దేశానికి వచ్చు పటాలములోని సోల్జర్లకందరకును నీ టీకారసమును ఎక్కించెడి వారు. కాని ఈ పద్ధతి యొక్క యుపయోగమును గూర్చి నిర్థారణగా చెప్పుటకు వీలులేదు.
క్షయ టీకారసము:
1. క్షయ సూక్ష్మ జీవులను చంపి వాని శరీరములో నుండు విషములను వేడి నీళ్లు గ్లిసరిన్ మొదలగు ద్రావకములతో కలిపి విడదీసి ఆ విషములను ద్రవ రూపముగ శరీరము లోనికి ఎక్కించుట.
2. క్షయ సూక్ష్మ జీవులను మెత్తగ నూరి పొడిగా జేసి ఆ పొడుని పరిశుభ్ర మయిన నీటిలో కలిపి ఆ నీటిని తగు మోతాదులతో చర్మము క్రింద ఎక్కించుట. ఇట్టి టీకాల వలన మన శరీరములో సూక్ష్మ జీవులకు అపకారులగు తెల్ల కణములును విరుగుడు పదార్థములును వృద్ధియై అవి శరీరమునకు రక్షణ శక్తిని హెచ్చు చేయును. నిజముగ కుదిరినదని చెప్పుటకు సామాన్యముగ రెండు సంవత్సరముల వరకీ విధమయిన చికిత్స చేయ వలెను.
క్షయ టీకా రసము ఇతరుల యందు కంటే క్షయ రోగులయందు నొప్పి, వాపు, జ్వరము, మొదలగు గుణములను కలిగించును. దీనిని బట్టి ఒకానొక రోగి క్షయ రోగి యగునా, కాదా అను విషయమును గుర్తించుటకు తగిన మార్గములు ఏర్పరచి యున్నారు. టీకా వేసిన చోట వాపు, ఎరుపు మొదలగునవి కలిగిన ఎడల నా రోగికి క్షయ వ్యాధి యున్నట్టును గ్రహింప వలెను.
thumb|left|ఏడ్వర్ద్ జెన్నర్ thumb|right|లూయీ పాచ్చరు మచూచకము రాకుండ వేయు టీకాలను కనిపెట్టిన మహా పురుషుడు 1749 వ సంవత్సరము మేనెల 17 అ తేదీన జననము. మరణము: 1623 వ సంవత్సరము జనవరి 26వ తేది.
వర్గం:వైద్య శాస్త్రము
వర్ని మండలం
వర్నిమండలం , తెలంగాణ రాష్ట్రం, నిజామాబాద్ జిల్లాకు చెందిన మండలం.. ఇది సమీప పట్టణమైన బోధన్ నుండి 15 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం బోధన్ రెవెన్యూ డివిజను లో భాగం. పునర్వ్యవస్థీకరణకు ముందు ఇది నిజామాబాదు డివిజనులో ఉండేది.ఈ మండలంలో  14  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు.
గణాంకాలు
thumb|2016 పునర్వ్యవస్థీకరణకు ముందు అవిభక్త నిజామాబాదు జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 72,230 - పురుషులు 35,311 - స్త్రీలు 36,919; అక్షరాస్యత - మొత్తం 47.19% - పురుషులు 58.51%- స్త్రీలు 36.10%
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 244 చ.కి.మీ. కాగా, జనాభా 32,971. జనాభాలో పురుషులు 16,194 కాగా, స్త్రీల సంఖ్య 16,777. మండలంలో 8,216 గృహాలున్నాయి.
రెవెన్యూ గ్రామాలు
గమనిక:నిర్జన గ్రామలు రెండు పరిగణనలోకి తీసుకోలేదు
షాజహాన్‌పూర్ లోక్‌సభ నియోజకవర్గం
షాజహాన్‌పూర్ లోక్‌సభ నియోజకవర్గం భారతదేశంలోని ఉత్తరప్రదేశ్ రాష్ట్రంలోని 80 లోక్‌సభ నియోజకవర్గాలలో ఒకటి.
లోక్‌సభ నియోజకవర్గం పరిధిలో అసెంబ్లీ స్థానాలు
షాజహాన్‌పూర్ లోక్‌సభ నియోజకవర్గం పరిధిలో ఆరు శాసనసభ నియోజకవర్గాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
దయా రామ్ సాహ్నీ
రాయ్ బహదూర్ దయా రామ్ సాహ్ని CIE (1879 డిసెంబరు 16 – 1939 మార్చి 7) 1920 - 1922 మధ్య హరప్పా వద్ద సింధు లోయ త్రవ్వకాలను పర్యవేక్షించిన భారతీయ పురావస్తు శాస్త్రవేత్త. జాన్ మార్షల్ శిష్యుడైన సాహ్ని 1931 లో భారత పురావస్తు సర్వే (ASI) డైరెక్టర్ జనరల్‌గా నియమితుడయ్యాడు. ఆ పదవిని చేపట్టిన మొదటి భారతీయుడతడు. 1935 వరకు అతడు ఆ హోదాలో ఉన్నాడు.
ప్రారంభ జీవితం, విద్య
దయా రామ్ సాహ్ని పంజాబ్ రాష్ట్రం, షాపూర్ జిల్లాలోని భేరా నగరంలో 1879 డిసెంబర్ 16 న జన్మించాడు. సాహ్ని పంజాబ్ విశ్వవిద్యాలయం నుండి సంస్కృతంలో బంగారు పతకంతో పట్టభద్రుడయ్యాడు. 1903 లో ఓరియంటల్ కాలేజీలో ఎంఏ చదివి పరీక్షలో అగ్రస్థానంలో నిలిచాడు. ఈ విజయాల ఫలితంగా, సాహ్ని భారత పురావస్తు సర్వే స్పాన్సర్ చేసిన సంస్కృత స్కాలర్‌షిప్‌ను గెలుచుకున్నాడు. విద్య పూర్తి చేసిన తరువాత సంస్థలో నియామకం పొందాడు.
పురావస్తు శాస్త్రవేత్తగా
1911 నుండి 1912 వరకు సాహ్ని లక్నో మ్యూజియం క్యూరేటర్‌గా పనిచేశాక, కాశ్మీర్ రాష్ట్ర పురావస్తు విభాగానికి బదిలీ అయ్యాడు. 1917 లో లాహోర్కు తిరిగి వచ్చాడు. యునైటెడ్ ప్రావిన్సెస్, పంజాబ్ లకు ఇన్‌ఛార్జిగా నియమితుడయ్యాడు. అసిస్టెంట్ సూపరింటెండెంట్‌గా పనిచేస్తున్నప్పుడు, సింధు లోయ స్థలాల్లో మొట్టమొదటిదైన హరప్పా వద్ద సాహ్ని తవ్వకాలు జరిపాడు.
1925 లో, సాహ్నిని పురావస్తు సర్వే సంస్థ డిప్యూటీ డైరెక్టర్ జనరల్ గా నియమిస్తూ ఢిల్లీకి బదిలీ చేశారు. 1931 జూలైలో, అతను హర్గీవ్స్ తరువాత ASI డైరెక్టర్ జనరల్ గా నియమితుడయ్యాడు. ఈ పదవిలో నియమితుడైన మొదటి భారతీయుడు సాహ్ని.
1920 మార్చిలో రావల్పిండిలోని దర్బార్ వద్ద పంజాబ్ గవర్నరు, సాహ్నికి "రాయ్ బహదూర్" పతకాన్ని ప్రదానం చేశారు. 1935 లో ASI నుండి పదవీ విరమణ చేసిన వెంటనే, సాహ్నిని కంపానియన్ ఆఫ్ ది ఆర్డర్ ఆఫ్ ది ఇండియన్ ఎంపైర్ తో సమ్మానించారు.
మూలాలు
వర్గం:1939 మరణాలు వర్గం:1879 జననాలు
అక్షర ఇంటర్నేషనల్ స్కూల్
అక్షర ఎడ్యుకేషనల్ సొసైటీ ఆధ్వర్యంలో అక్షర గ్రూప్ ఆఫ్ ఎడ్యుకేషనల్ ఇన్స్టిట్యూషన్స్ 2010 లో తన మొదటి పాఠశాలను స్థాపించింది.
ప్రస్థానం
అక్షర గ్రూప్ 2010 లో తన కార్యకలాపాలను ప్రారంభించింది. ప్రపంచ స్థాయి విద్యా సంస్థలను ఏర్పాటు చేసింది. 6 సంవత్సరాల స్వల్ప వ్యవధిలో, అక్షర నాణ్యమైన విద్య అందిస్తోంది. అత్యుత్తమ స్థాయి బోధనా సాధనాలు, మిళితమైన పాఠ్యాంశాలు, అత్యాధునిక మౌలిక సదుపాయాలు, ప్రపంచ స్థాయి సౌకర్యాలను తమ పాఠశాలల్లో కల్పించింది.